James Selfe tree uit as DA se federale voorsitter | Maroela Media
James Selfe, federale voorsitter van die DA (Foto: Jonisayi Maromo/ANA)
James Selfe, voorsitter van die Demokratiese Alliansie se federale uitvoerende raad, het aangekondig dat hy tydens die volgende vergadering van die DA se federale raad in Oktober sal uittree, het die DA Sondag in 'n verklaring gesê. Hy het die amp 19 jaar lank beklee.
"Hy het tydens dié tyd 'n enorme bydrae gelewer tot die groei van die DA en ons land se demokrasie," het Mmusi Maimane, leier van die DA, tydens 'n perskonferensie in Johannesburg gesê ná die DA se federale raad vir die eerste keer vergader het na die algemene verkiesing op 8 Mei.
Selfe sal nou aan die hoof staan van die DA se regeringseenheid wat DA-regerings ondersteun om seker te maak dat hulle dienslewering verbeter. Dié eenheid het 'n sterk leierskap nodig om versnelde dienslewering te verseker in die aanloop tot die volgende verkiesing, het die party gesê.
"James het die vaardighede, ervaring en kennis om dié nuwe eenheid te lei en ek verwelkom die besluit," het Maimane bygevoeg. "James se loopbaan tot dusver in die DA strek oor vier dekades, byna die helfte daarvan wat hy as voorsitter van die federale [uitvoerende raad] gedien het. Hy gee nou dié amp prys, maar sy werk in diens van sy land duur voort. Ons party, en ons land, is hom groot dank verskuldig."
DA In die nuus James Selfe
Sluit hy aan by die VF+,Ek het gewonder waneer gaan hulle begin om die sinkende skip te verlaat.
Ek hoop die DA vervang hom nou met iemand wat nie wit is nie. Hierdie talle top DA poste wat gedurig gevul word met wit gesigte, terwyl die DA eintlik ten gunste van regstellende aksie en BEE is, is die toppunt van dubbele standaarde.
Ek het gelees vonnie maar met die DA is jy nooit seker ,verdraai altyd die waarheid bv voor die verkiesing sweer die leier hy gaan geen ooreenkoms aangaan met die eff nie die uitslae was nog nie eers bekend nie toe se Selffe hulle werk goed saam met die eff en gaan na saamwerk ooreenkomste kyk. Ek hoop jy verstaan nou my punt.
VF+ die enigste party in die land wat gekant is teen beginsel van regstellende aksie. Leef in ontkenning van die ongeregtighede van apartheid en glo dat niks reggestel hoef te word nie.